ศรัณย์ ศิริลักษณ์

**ศรัณย์ ศิริลักษณ์** (เกิด 14 พฤศจิกายน พ.ศ. 2534) ชื่อเล่น **พอร์ช** เป็นนักแสดงชาวไทย อดีตสังกัดสถานีโทรทัศน์สีกองทัพบกช่อง 7 มีชื่อเสียงจากละครเรื่อง มนต์รักแม่น้ำมูล และ ลูกผู้ชายไม้ตะพด​ หลังจากนั้นก็มีละครที่สร้างชื่อเสียงอีกมากมาย ปัจจุบัน​เป็นนักแสดงอิสระ

## ประวัติ
ศรัณย์ ศิริลักษณ์ ชื่อเล่น พอร์ช เกิด โรงพยาบาลภูมิพลอดุลยเดช กรุงเทพมหานคร​ สาเหตุที่ชื่อเล่น "พอร์ช" เพราะคุณพ่อและคุณแม่ของเขาชอบรถปอร์เช่มาก เขาเป็นบุตรชายคนเล็ก​ของ จักร์ ศิริลักษณ์ และ ณัฏฐ์ศิร์ ศิริลักษณ์ แต่ต่อมาย้ายภูมิลำเนา​ไปอาศัยที่ อำเภอท่าใหม่ จังหวัดจันทบุรี ด้านการศึกษา สำเร็จการศึกษาระดับประถมศึกษาจาก โรงเรียนยอแซฟวิทยา และมัธยมศึกษาตอนต้นจาก โรงเรียนสตรีมารดาพิทักษ์ จังหวัดจันทบุรี ระดับมัธยมศึกษาตอนปลาย โรงเรียนศรียานุสรณ์ จังหวัดจันทบุรี และสำเร็จระดับปริญญาตรี คณะนิเทศศาสตร์ สาขาวิชาการภาพยนตร์และวิดีทัศน์ มหาวิทยาลัยรังสิต (เดิมศึกษาที่มหาวิทยาลัยรามคำแหง และ มหาวิทยาลัยกรุงเทพ)

### ชีวิตส่วนตัว
ศรัณย์เคยคบหากับ เกรซ - ชลิตา โสตถิวันวงศ์ น้องสาวของ กีฟ - ดราภดา โสตถิพิทักษ์ เป็นระยะเวลานานเกือบ 4 ปี และในวันที่ 21 พฤศจิกายน 2561 ได้ออกมาแถลงข่าวในภายหลังว่าเลิกรากันแล้วเนื่องจากทัศนคติและการใช้ชีวิตที่ไม่ตรงกัน และเคยคบหาดูใจกับ ดาว - พิมพ์ทอง วชิราคม แต่เมื่อปี 2563 ฝ่ายหญิงบอกว่าเลิกรากันแล้วเป็นครั้งที่ 2 วันที่ 9 กุมภาพันธ์ พ.ศ. 2567 พอร์ชได้ออกมายอมรับว่าเขามีลูกชายหนึ่งคนชื่อ น้องโฮมส์ เฌอพัฒน์ ศิริลักษณ์ เกิดวันที่ 5 พฤษภาคม พ.ศ. 2566 ซึ่งแม่ของลูกเป็นคนนอกวงการ และได้โพสต์ภาพของตัวเองและน้องโฮมส์ลงไอจีส่วนตัว จากนั้นจึงได้เปิดไอจีให้กับลูกชาย​

### ธุรกิจส่วนตัว
* พอร์ช ศรัณย์ เปิดธุรกิจ​ร้านอาหารให้คุณพ่อและคุณแม่ โดยมีชื่อร้านว่า "สราญ by Saran" โดย "สราญ" นั้นแปลว่า อารมณ์ดี ที่มีทั้งอาหารไทยและฝรั่ง ร้านเปิดบริการทุกวัน จ-ศ เปิดเวลา 16.00 -​ 24.00น. ส-อา เปิดเวลา 12.00 -​ 24.00น. ร้านสราญ By saran ถนนสุขาภิบาล 5 ซอย 48 ตั้งอยู่ตรงข้ามเขตสายไหม​

## เข้าสู่วงการ​บันเทิง​
ศรัณย์เข้าสู่วงการบันเทิงโดยการถ่ายแบบลงนิตยสาร ระหว่างนั้นเป็นนักดนตรีเล่นตามร้านอาหารที่จังหวัดจันทบุรี จนมาได้เล่นโฆษณา และได้แสดงภาพยนตร์เรื่องแรกคือ *[[เการักที่เกาหลี ซอร์รี ซารังเฮโย]]* หลังจากนั้นเซ็นสัญญาเป็นนักแสดงช่อง 7 ทำให้พอร์ชมีผลงานละคร โดยผลงานที่สร้างชื่อให้คือละครเรื่อง *[[มนต์รักแม่น้ำมูล]]* นอกจากนี้พอร์ชร่วมงานการออกแบบคอลเลคชั่นเสื้อผ้าของแมนเชสเตอร์ (Manchester) โดยใช้ชื่อคอลเลคชั่นใหม่นี้ว่า Manchester by Porsche อีกด้วย

ในวันที่ 18 กุมภาพันธ์ พ.ศ. 2558 ได้เกิดอุบัติเหตุกับเจ้าตัว หลังจากได้ขับขี่รถมอเตอร์ไซต์ประเภทบิ๊กไบค์พลิกคว่ำที่จังหวัดฉะเชิงเทรา อาการหนักต้องรักษาตัวในห้องไอซียู และทำให้การถ่ายทำละครเรื่อง *ตะพดโลกันตร์* ซึ่งเป็นภาคต่อของ *[[ลูกผู้ชายไม้ตะพด]]* ต้องเลื่อนออกไป

ในวันที่ 20 พฤศจิกายน พ.ศ. 2563 ช่อง 7 ได้ออกแถลงการณ์ว่าพอร์ชได้หมดสัญญากับช่อง 7 ในสิ้นปีดังกล่าวพร้อมกับนักแสดงอีก 3 คน คือ พีชญา วัฒนามนตรี, พิมประภา ตั้งประภาพร และ ปัณฑิตา ภูวิจารย์ เคาวเวลล์ หลังจากที่เป็นนักแสดงสังกัดช่อง 7มา 10 ปี โดยละครเรื่องสุดท้ายที่เล่นไว้ให้กับทางช่อง 7 คือ เรื่อง วงเวียนหัวใจ

## ผลงาน
### ละครโทรทัศน์

### ภาพยนตร์

### ภาพยนตร์สั้น

### สารคดีสั้น

### เพลง

### มิวสิกวิดีโอ

### พิธีกร
* เส้นทางบันเทิง
*I Can See Your Voice นักร้องซ่อนแอบ แทน กันต์ กันตถาวร 

### คอนเสิร์ต​
* แขกรับเชิญ คอนเสิร์ต 45 ปี เจนนิเฟอร์ คิ้ม "คอนเสิร์ตครั้งสุดท้ายก่อนวัยทอง" (2556)
* คอนเสิร์ตเพลงเฉลิมพระเกียรติคำพ่อสอน” จัดขึ้นที่จุฬาลงกรณ์มหาวิทยาลัย​ (2556)

### การประกวด
* เข้าร่วมประกวดร้องเพลงในรายการ The Producer นักปั้นมือทอง (2561)

## รางวัล

## อ้างอิง

## แหล่งข้อมูลอื่น
* 
* ศรัณย์ ศิริลักษณ์​ ช่องในยูทูบ​

หมวดหมู่:บุคคลจากอำเภอท่าใหม่
หมวดหมู่:บุคคลจากโรงเรียนยอแซฟวิทยา
หมวดหมู่:บุคคลจากโรงเรียนสตรีมารดาพิทักษ์
หมวดหมู่:บุคคลจากโรงเรียนศรียานุสรณ์
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นักแสดงชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงอิสระชาวไทย
หมวดหมู่:นักแสดงจากจังหวัดจันทบุรี